The Arctic Challenge

The Oakley Arctic Challenge (TAC) er en snøbrettkonkurranse som ble grunnlagt i 1999 av de norske profesjonelle snøbrettkjørerne Terje Håkonsen og Daniel Franck. Den årlige TAC-konkurransen har foregått forskjellige steder i Norge, og arrangeres vanligvis i slutten av februar. Konkurransen eies av Terje Håkonsen.Aftenposten, 10. februar 2014, side 32 Konkurransen startet i Lofoten og ble flyttet til Oslo i 2006.

 Historie 
På 1990-tallet var Terje Håkonsen regnet som en av de beste snøbrettkjørerne verden over, og da Terje takket nei til å være med i de olympiske leker i 1998, kom det som et sjokk på snøbrettverdenen. Men istedenfor de veletablerte snøbrettkonkurransene ledet av FIS, laget Terje et uavhengig alternativ i 1999, nemlig The Arctic Challenge. Konkurransen skulle bli en uke med fokus på kjørerne, med moro som skateboarding, surfing og snøbrett i utrolige arktiske forhold. Den første TAC-konkurransen ble arrangert i Stamsund i Lofoten i 2000, og der fortsatte de å ha konkurransen inntil 2004. I 2005 ble det meste av konkurransen avlyst på grunn av regn.The Event  thearcticchallenge.com I 2006 ble konkurransen flyttet til Midtstuen i Oslo fordi Terje mente konkurransen ville ligge mer sentralt til der, også fordi det var for lite snø til å lage monster-pipen i Nord-Norge. I 2008 ble The Oakley Arctic Challenge arrangert 18. – 23. februar i Holmenkollen og i 2009 i Linderudkollen. I 2010, 2011 og 2013 ble det konkurrert i slopestyle i Wyllerløypa i Oslo Vinterpark.

TAC er i dag en av de beste snøbrettkonkurransene i verden, og kjente snøbrettkjørere fra hele verden kommer for å konkurrere og ha det moro en uke i året.

 Sponsorer 
Oakley og Protest er pr. i dag hovedsponsorene til TAC, og i de senere årene har konkurransen båret navnet The Oakley Arctic Challenge.

Resultater fra 2007
 Plass Land  Utøver  Annet Gull   Kevin Pearce Sølv  Henning Marthinsen Bronse   Patrick Moore 4.   Kim Rune Hansen 5.    Terje Håkonsen Satte verdensrekoden på 9.8m 6.    Jake Blauvelt 

For en lengre liste gå til TAC resultater

 Referanser 

 Eksterne lenker 
 TAC internettside
 Artikkel i Time Magazine om Håkonsens OL-boikott

Kategori:Sportsarrangementer i Oslo
Kategori:Sportsarrangementer i Nordland
Kategori:Snøbrettkonkurranser i Norge
Kategori:Repeterende arrangementer etablert i 1999